Արթուր Յուսուպով

Արթուր Ռիմովիչ Յուսուպով (), ռուս ֆուտբոլիստ, Սանկտ Պետերբուրգի «Զենիթ» ֆուտբոլային ակումբի և Ռուսաստանի ֆուտբոլի ազգային հավաքականի կիսապաշտպան։ Վարձավճարային իրավունքներով նա 2017 թվականից հանդես է գալիս «Ռոստով» ֆուտբոլային ակումբում։

Կարիերա

Ակումբային 
Արթուր Յուսուպովը ֆուտբոլ խաղալ սկսել է Սամարայում՝ տեղի «Զարյա» մանկապատանեկան մարզադպրոցում, իսկ առաջին մարզիչը եղել է Սերգեյ Բելոուսովը։ 10 տարեկան հասակում նա տեղափոխվել է Մոսկվայի Լոկոմոտիվի ֆուտբոլային ակումբի մարզադպրոց։ 12 տարեկան հասակում նա հրավիրվել է Յ. Կոնապլյովի անվան ֆուտբոլային ակադեմիա։

2006-2008 թվականներին հանդես է եկել պրոֆեսիոնալ մակարդակում՝ խաղալով  Յու. Կոնոպլյովի անվան ֆուտբոլային ակադեմիայի «Կռիլյա Սովետով-ՍՕԿ» և «Տոլյատի» ակումբներում։

2008 թվականի դեկտեմբերի 30-ին Յուսուպովը եռամյա պայմանագիր կնքեց Մոսկվայի «Դինամոյի» հետ։ Նոյեմբերի 8-ին «Սպարտակ Նալչիկ» - «Դինամո (Մոսկվա)» հանդիպման ժամանակ նա կատարեց իր դեբյուտը Ռուսաստանի առաջնությունում.

2010 թվականին Յուսուպովը վարձակալական հիմունքներով  տեղափոխվել է «Խիմկի» ակումբ։ 2011 թվականին Յուսուպովը երկարաձգել է պայմանագիրը «Դինամոյի» հետ։ Սերգեյ Սիլկինի գլխավորության տարիներին Յուսուպովն սկսել է հաճախ հայտնվել հիմնական կազմում՝ գրավելով Տոմիսլավ Դումովիչի տեղը։ 2012 թվականին «Դինամոն» կրկին վերակնքել է պայմանագիրը ֆուտբոլիստի հետ։ 2013 և 2014 թվականներին  «Սպարտակը» հետաքրքրվել է խաղացողով, իսկ 2014 թվականին արդեն «Զենիթը» փորձել է Յուսուպովին գնել 5 մլն եվրոյով։

2015 թվականի մարտի 22-ին «Դինամոյի» գլխավոր մարզիչ Ստանիսլավ Չերչեսովը հայտարարել է, որ Յուսուպովը բանակցում է Սանկտ Պետերբուրգի «Զենիթի» հետ, քանի որ խաղացողի պայմանագիրը Մոսկվայի ակումբի հետ ավարտվելու էր 2015 թվականի ամռանը։ Հետագայում ТАСС-ը, հղում անելով իր սեփական աղբյուրին, հայտնել է, որ «Զենիթի» և խաղացողի միջև պայմանագիրը կնքվելու է մարտի 25-ին տարեկան  € 1,6  միլիոն աշխատավարձով այն դեպքում, երբ «Դինամոն» առաջարկել էր 1,44 միլիոն եվրո։

2015 թվականի հունիսի 5-ին պաշտոնապես հայտարարվեց, որ Յուսուպովը «Զենիթի» հետ կնքել է չորս տարվա պայմանագիր։ 2015 թվականի հուլիսի 12-ին Յուսուպովը կատարել է իր դեբյուտը Ռուսաստանի Սուպերգավաթի խաղարկությունում։ Իր առաջին գոլը «Զենիթի» կազմում նա խփեց 2016 թվականի մայիսի 2-ին Ռուսաստանի գավաթի եզրափակչում գրավելով Մոսկվայի «ԲԿՄԱ»-ի դարպասը, որտեղ իր թիմը հաղթեց 4:1 հաշվով։

2017 թվականի հունիսի 22-ին մինչև մրցաշրջանի ավարտը նա վարձավճարով տեղափոխվել է «Ռոստով» ֆուտբոլային ակումբ։

Հավաքականում 
Հրավիրվել է Ռուսաստանի երիտասարդական և պատանեկան հավաքական։  2011 թվականի օգոստոսի 19-ին  հրավիրվել էր Ռուսաստանի երկրորդ ազգային հավաքականի ճամբար, մասնակցելու Բելառուսի օլիմպիական հավաքականի դեմ հանդիպմանը։ 2013 թվականի հուլիսի 30-ին ընդգրկվել է ազգային հավաքականի ընդլայնված ցանկում, որ հրավիրվել էր մասնակցելու 2014 թվականի Աշխարհի գավաթի որակավորման փուլի՝ Հյուսիսային Իռլանդիայի հավաքականի դեմ խաղին։ Նա իր դեբյուտը Ռուսաստանի ազգային հավաքականի կազմում նշեց 2015 թվականի նոյեմբերի 17-ին՝ մասնակցելով Խորվաթիայի հետ ընկերական խաղին։

2016 թվականի հունիսի 6-ին Ռուսաստանի ֆուտբոլի միությունը հայտարարեց, որ Յուսուպովը Ֆրանսիայում անցկացվող Եվրոպայի առաջնության՝ Սերբիայի դեմ խաղում կփոխարինի վնասվածք ստացած Իգոր Դենիսովին։

Ելույթների վիճկագրություն

Ակումբային

Հավաքական

Խաղերը Ռուսաստանի հավաքականում

Ձեռքբերումներ 
  «Դինամո» Մոսկվա
 Ռուսաստանի գավաթի եզրափակչի մասնակից։ 2012
  «Զենիթ»
 Ռուսաստանի ֆուտբոլի առաջնության բրոնզե մեդալակիր։ 2015/16, 2016/17
  Ռուսաստանի գավաթի մրցանակակիր։ 2016
  Ռուսաստանի սուպերգավաթի մրցանակակիր։ 2015, 2016

Ծանոթագրություններ

Արտաքին հղումներ 
 
 Պրոֆիլը Ռուսաստանի Պրեմիեր լիգայի պաշտոնական կայքէջում
 В гостях у семьи Юсуповых

Ռուս ֆուտբոլիստներ
Ֆուտբոլի կիսապաշտպաններ
Ռուսաստանի հավաքականի ֆուտբոլիստներ
Դինամո Մոսկվայի ֆուտբոլիստներ
Զենիթի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ռուսաստանի Պրեմիեր Լիգայի խաղացողներ